CELEX: 62016TN0384
Language: da
Date: 2016-07-20 00:00:00
Title: Sag T-384/16: Sag anlagt den 20. juli 2016 — Tri Ocean Trading mod Rådet

5.9.2016   
            
            
               DA
            
            
               Den Europæiske Unions Tidende
            
            
               C 326/30
            
         Sag anlagt den 20. juli 2016 — Tri Ocean Trading mod Rådet
   (Sag T-384/16)
   (2016/C 326/53)
   Processprog: engelsk
   
      Parter
   
   
      Sagsøger: Tri Ocean Trading (George Town, Cayman Islands) (ved P. Saini, QC, barrister R. Mehta og solicitor N. Sheikh)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Rådets afgørelse (FUSP) 2016/850 af 27. maj 2016 om ændring af afgørelse 2013/255/FUSP om restriktive foranstaltninger over for Syrien (EUT 2016, L 141, s. 125) annulleres, for så vidt som den vedrører sagsøgeren.
            
         
               —
            
            
               Rådets gennemførelsesforordning (EU) 2016/840 af 27. maj 2016 om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien (EUT 2016, L 141, s. 30) annulleres, for så vidt som den vedrører sagsøgeren.
            
         
               —
            
            
               Rådet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fem anbringender.
   
               1.
            
            
               Første anbringende vedrørende en manglende opfyldelse af grundlaget for opførelse i bilaget til den anfægtede afgørelse og den anfægtede forordning som anført i artikel 28, stk. 1, i afgørelse 2013/255/FUSP om restriktive foranstaltninger over for Syrien (»den oprindelige afgørelse«) og i artikel 15, stk. 1, litra a), i Rådets forordning (EU) nr. 36/2012 om restriktive foranstaltninger over for Syrien på baggrund af situationen i Syrien (»den oprindelige forordning«).
            
         
               2.
            
            
               Andet anbringende vedrørende en krænkelse af retten til forsvar og retten til en effektiv domstolsbeskyttelse.
            
         
               3.
            
            
               Tredje anbringende vedrørende Rådets manglende overholdelse af dets begrundelsespligt i både den anfægtede afgørelse og den anfægtede forordning.
            
         
               4.
            
            
               Fjerde anbringende vedrørende en ubegrundet og uforholdsmæssig begrænsning i sagsøgerens ret til at beskytte sin ejendom og sit omdømme.
            
         
               5.
            
            
               Femte anbringende vedrørende et åbenbart urigtigt skøn.